મારાં આશ્રમમાં સ્ટુડીઓ કે રેકોર્ડીંગ સાધનો નથી, માત્ર એક નાનકડા વિડીયો કેમેરા દ્વારા ગામડાના જૂના ભજનીકો પાસે સચવાયેલા પ્રાચીન ભજનોના ઢાળનું ધ્વનિમુદ્રણ આજ સુધી કરીને મારી વેબસાઈટ ઉપર મુકતો રહ્યો છું, કોઈ સામે હાથ લાંબો ન કરવો એવું પણ આજ સુધી જળવાયું છે એટલે કોઈ જાતની સાધન સામગ્રી માટે ક્યારેય કોઈને નથી કહ્યું, વેબ સાઈટ પરની તમામ સામગ્રી પણ તદ્દન વિના મૂલ્યે કોઈ પણ જિજ્ઞાસુ પ્રાપ્ત કરી શકે એમ મૂકી છે પણ કોઈ હરિનો લાલ સામેથી આ પ્રવૃત્તિને ચાલુ રાખવા મદદગાર નથી થયો,તમામ વિડીયો ક્લિપ્સ અને પુસ્તકો તથા અન્ય લેખ સામગ્રી વિના મુલ્યે ડાઉનલોડ કરી શકાય તેમ મૂકી છે, માત્ર પરંપરિત ભજનોની ઓડિયો સામગ્રી હજુ ડાઉનલોડ કરી શકાય તેમ નથી મૂકી શક્યો, એની પાછળ ઘણાં કારણો છે,ભવિષ્યમાં થોડીક સુવિધા થયે એ પણ વિનામુલ્યે કોઈ પણ વ્યક્તિ ડાઉનલોડ કરી શકશે..